gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl es gl gl gl gl gl it nl en gl gl gl es gl gl gl en gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
As obras no exterior do Centro Integral para loita contra o lume de Toén comezarán en breve
Tras proceder á limpeza de biomasa nos arredores do centro, as seguintes actuacións pasarán pola adecuación do peche e das pistas de adestramento, así como por unha análise estrutural das instalacións
7 de Marzo de 2021
O conselleiro do Medio Rural, na reunión co alcalde de Toén.
Os traballos que se levarán a cabo no Centro integral para a loita contra o lume, que se ubicará no antigo hospital deste concello ourensán, eran analizados nunha xuntanza mantida entre o conselleiro do Medio Rural, José González, e o alcalde de Toén, Ricardo González.
Así, José González sinalou que tras proceder á limpeza de biomasa nos arredores do centro, as seguintes actuacións pasarán pola adecuación das pistas de adestramento, xa que neste campus forestal centralizarase a formación teórico-práctica do persoal dedicado á loita contra os lumes forestais.
Ademais, trasladoulle o conselleiro, procederase á análise estrutural e á adecuación do peche do recinto. Todos estes traballos pretenden “converter este centro nun referente na loita contra os incendios para que bombeiros forestais procedentes de toda Europa poidan levar a cabo prácticas formativas e reforzar os seus coñecementos en materia de prevención e extinción, ao contar cos maiores especialistas no comportamento e na análise dos incendios”, segundo José González. Con todo, o conselleiro insistiu en que este campus permitirá tamén dar a coñecer este municipio e dinamizar a súa contorna.
Neste senso, o titular de Medio Rural lembroulle ao rexedor que estas dependencias constituirán o eixe central do Plan de Formación programado para os efectivos de prevención e extinción, tal e como contempla a 1ª revisión do Plan Forestal de Galicia 2021-2040 “Cara á neutralidade carbónica”.
Aldea modelo de Trelle
No decurso da reunión ambos dirixentes analizaron tamén o borrador de guía de ordenación produtiva da aldea modelo de Trelle, publicada recentemente no Diario oficial de Galicia. A través dela, todos aqueles interesados poden consultar os usos produtivos máis idóneos para a explotación das parcelas incluídas nesta aldea modelo, dende os puntos de vista económico, técnico, social e ambiental. Concretamente, nesta zona apóstase pola gandaría en extensivo como uso principal e pola plantación de árbores froiteiras como uso secundario.
Sobre isto, o conselleiro destacou que as aldeas modelo supoñen a obtención dun rendemento económico tanto para os propietarios dos terreos –que conservan a titularidade das parcelas ao tempo que reciben un pago por arrendamento– como para os interesados na súa explotación. Neste senso, a aldea modelo de Trelle comprende 649 parcelas de 176 propietarios e unha superficie de case 30 hectáreas.
Por último, trataron o estado das infraestruturas rurais para mellorar a calidade de vida dos veciños. Neste senso, José González salientou que no pasado exercicio executáronse a través do Programa de Infraestruturas Rurais (PIR) obras de adecuación no acceso a varias explotacións agrarias da parroquia de Moreiras, por un orzamento de case 50.000 euros. Ademais, o titular de Medio Rural lembroulle que no Plan Marco de camiños municipais de acceso a parcelas agrícolas 2021-2022, o concello de Toén conta cunha achega de algo máis de 41.000 euros para levar a cabo actuacións de ampliación, mellora ou mantemento dos camiños municipais que dan acceso a, cando menos, dúas parcelas agrícolas, incluíndo tanto traballos que supoñan un incremento da largura da vía como un aumento da súa lonxitude se rematan nunha estrada ou noutro camiño.
Mediante estas achegas que xestiona a Consellería do Medio Rural, tamén se subvenciona o reforzo do firme, de noiros ou de cunetas, as obras de mellora da sinalización ou da drenaxe e a adecuación de traballos de paso de cursos fluviais, así como o mantemento do firme, a limpeza das marxes do camiño ou o reforzo dos terrapléns.
alcalde aldea centro conselleiro formación incendios infraestruturas integral lume medio rural modelo reunión toén
7 de Marzo de 2021
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
Trives e Río logran unha axuda de 86.290,60 € para un servizo de conciliación
1 de Outubro de 2022
As claves para competir e innovar no rural, no I Foro Think Tank Valdeorras
29 de Setembro de 2022
2,1 millóns para mellorar a EDAR de Maceda
29 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.